CELEX: C2007/140/33
Language: el
Date: 2007-06-23 00:00:00
Title: Υπόθεση T-271/04: Απόφαση του Πρωτοδικείου της 8ης Μαΐου 2007 — Citymo κατά Επιτροπής ( Συμβατική ευθύνη — Ρήτρα διαιτησίας — Σύμβαση μισθώσεως — Απαράδεκτο — Εξωσυμβατική ευθύνη — Προσυμβατικές διαπραγματεύσεις — Ένσταση ελλείψεως νομιμότητας — Δικαιολογημένη εμπιστοσύνη — Καλή πίστη — Κατάχρηση δικαιώματος — Υλική ζημία — Απώλεια δυνατότητας )

23.6.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 140/20
            
         Απόφαση του Πρωτοδικείου της 8ης Μαΐου 2007 — Citymo κατά Επιτροπής
   (Υπόθεση T-271/04) (1)
   
   («Συμβατική ευθύνη - Ρήτρα διαιτησίας - Σύμβαση μισθώσεως - Απαράδεκτο - Εξωσυμβατική ευθύνη - Προσυμβατικές διαπραγματεύσεις - Ένσταση ελλείψεως νομιμότητας - Δικαιολογημένη εμπιστοσύνη - Καλή πίστη - Κατάχρηση δικαιώματος - Υλική ζημία - Απώλεια δυνατότητας»)
   (2007/C 140/33)
   Γλώσσα διαδικασίας: η γαλλική
   Διάδικοι
   
      Ενάγουσα: Citymo SA (Βρυξέλλες, Βέλγιο) (εκπρόσωποι: P. Van Ommeslaghe, I. Heenen και P.-M. Louis, avocats)
   
      Εναγoμένη: Επιτροπή των Ευρωπαϊκών Κοινοτήτων (εκπρόσωποι: L. Parpala και E. Manhaeve, επικουρούμενοι από τους D. Philippe και M. Gouden, avocats)
   Αντικείμενο της υποθέσεως
   Αγωγή αποζημιώσεως εκ συμβατικής ευθύνης, με αίτημα να υποχρεωθεί η Επιτροπή να καταβάλει στην ενάγουσα αποζημίωση λόγω καταγγελίας της συμβάσεως μισθώσεως, την οποία αυτή φέρεται ότι συνήψε με την Ευρωπαϊκή Κοινότητα και, επικουρικώς, αγωγή αποζημιώσεως λόγω εξωσυμβατικής ευθύνης, με αίτημα την αποκατάσταση της ζημίας που φέρεται ότι υπέστη η ενάγουσα λόγω της αποφάσεως της Επιτροπής να θέσει τέρμα στις διαπραγματεύσεις που είχαν ως σκοπό τη σύναψη της εν λόγω συμβάσεως μισθώσεως.
   Διατακτικό της αποφάσεως
   Το Πρωτοδικείο αποφασίζει:
   
               1)
            
            
               Υποχρεώνει την Επιτροπή να καταβάλει στην ενάγουσα το ποσό των 20 000 ευρώ, πλέον τόκων υπερημερίας από της εκδόσεως της παρούσας αποφάσεως και μέχρις εξοφλήσεώς του, με ετήσιο επιτόκιο ίσο με εκείνο που εφαρμόζει η Ευρωπαϊκή Κεντρική Τράπεζα για τις κύριες πράξεις αναχρηματοδοτήσεως, προσαυξημένο κατά δύο ποσοστιαίες μονάδες, το οποίο εντούτοις δεν πρέπει να υπερβαίνει το 6 %.
            
         
               2)
            
            
               Απορρίπτει την αγωγή κατά τα λοιπά.
            
         
               3)
            
            
               Κάθε διάδικος φέρει τα δικαστικά του έξοδα.
            
         
      (1)  EE C 262 της 23.10.2004.